Украина туы

**Украина туы** () — Украинаның мемлекеттік байрағы. Екі көлденең орналасқан, сары және көк түсті бірдей жолақтардан құрылған. Мемлекеттік ту ретінде бұл дизайн ең бірінші рет Львов Ратушасының басында 1848 жылғы революциялар заманында қолданылды. Сол кезден бері ол украиндардың бейресми туы болып келген. Ресми түрде ол 1918 жылы көп жасай алмаған Батыс Украина Халық Республикасының байрағы болды, кейінірек ол Украина Халық Республикасының және Екінші дүниежүзілік соғыстан бұрын Карпаттық Украинаның да туы болды.

Украина Кеңес Одағының құрамына енгенде биколор жойылды, оның орнына жаңа социалистік дизайн қолданылды. Тәуелсіздіктің алынғанынан бері ту қайта қабылданды. 23 тамыз Украинада ресми түрде Мемлекеттік Ту күні тойланады.

## Дизайны
Украина заңы бойынша байрақтың түстері «сары және көк». Төменде берілген кестеде DSTU 4512:2006 техникалық айрықшалауы бойынша Украина туының түстері берілген:

Көк түсінің реңкімен байланысты түсініспеушілік болып жатады. 2013 жылы білгір Дмитро Малаков аспан реңкті көк қолданылу керек деп санады, өйткені геральдика ережелері бойынша қара көк түсін қолдану ұсынылмайды. Украина Геральдика қоғамы осымен келіспеді, геральдика ережелері жалауларға тиісті емес деп айтып кетті.

## Қолданылуы
оңға|нобай|133x133 нүкте|Тігінен ілінген нұсқасы

### Тігінен орналастыру
Көлденең форматтан басқа тағы тігінен қойылған нұсқасы да көптеген ғимараттарда, соның ішінде Верховна Рада сыртында, қолданылады. Дұрыс пропорциялары ресми түрде анықталмаған. Баннер сияқты ілінгенде, көк түсті жолағы әрқашан да сол жағында қойылады. Тігінен тұрған тутұғырда ілінгенде, көк түсті жолағы оған қарама-қарсы болу керек.

### Декорация
Шашағы жайлы ешқандай ережелер қабылданбаған. Көбінесе әскер, күзет, теңіз және әуе қарулы күштері шашақты тек рәсімдерде қолданады, ал Президент кеңсесі және жергілікті билеушілер әр жағдайда тек шашақты нұсқасын қолданады.

### Көтерілетін күндері
[оңға|нобай|[Львов Опера театрының үстіндегі Украина туы]]
Украина байрағы осы күндері көтеріледі:

* 1 қаңтар: Жаңа жыл
* 7 қаңтар: Рождество
* 22 қаңтар: Украина Бірлік күні
* 8 наурыз: Халықаралық әйелдер күні
* 1 & 2 мамыр: Халықаралық Жұмысшылар күні
* 9 мамыр: Жеңіс күні
* 28 маусым: Конституция күні
* 23 тамыз: Ту күні
* 24 тамыз: Тәуелсіздік күні
* 21 қараша: Бостандық және Адамгершілік күні
* 6 желтоқсан: Қарулы күштер күні
* 25 желтоқсан: Рождество

### Жартылай түсірілетін күндері

* Қарашаның 4-сенбісі: Голодомор құрбандарының еске алу күні
* Басқа да тарихи оқиғалар: апаттар, Донбасстағы соғыс және Еуромайдан; Лех және Мария Качиньскилердің өлімі, жерленуі, Рим папасы II Иоанн Пол жерленуі және 11 қыркүйек апаты.

## Тарихы

Сурет:Alex K Grundwald flags 1410-05.svg| Грюнвальд шайқасында қолданылған Львов жерінің хоругві 
Сурет:Alex K Grundwald flags 1410-01.svg| Грюнвальд шайқасында қолданылған Перемышев жерінің хоругві 
Сурет:Прапор В.З..png| Запорожье Сечінің жауынгерлер хоругві 
Сурет:Прапор Війська Запорозького Низового (оборотна сторона).png| Запорожье Сечінің жауынгерлер хоругвінің сырт жағы 
Сурет:Flag of Ukraine.svg| Украина державасының (1918) және Украина Халық Республикасының (1918–1920) ресми туы 
Сурет:Naval Ensign of Ukraine 1918 July.png| Украина Халық Республикасының әскери флотының бірінші туы 
Сурет:Naval Ensign of Ukraine (January–July 1918).svg| Оның екінші, кейінгі нұсқасы 
Сурет:Flag of the Ukrainian Soviet Socialist Republic (1919-1929).svg| Украин КСР туы (1919–1929) 
Сурет:Flag of the Ukrainian Soviet Socialist Republic (1929-1937).svg| Украин КСР туы (1929–1937) 
Сурет:Flag of the Ukrainian Soviet Socialist Republic (1937–1949).svg| Украин КСР туы (1937–1949) 
Сурет:Flag of the Ukrainian Soviet Socialist Republic.svg| Украин КСР туы (1949–1991) 
Сурет:Flag of the Ukrainian Insurgent Army.svg| Украина көтерілістік қозғалыстың және бандерашылардың туы 
Сурет:OUN-M-03.svg| Мельниковтер ұйымының туы 
Сурет:Flag of Ukraine (1991–1992).svg| Тәуелсіз Украина туының бірінші нұсқасы (1991–1992) 


## Дереккөздер


Санат:Тулар
Санат:Мемлекеттік тулар
Санат:Украина мемлекеттік рәміздері